Așadar, Cristian Pîrvulescu consideră că şansele lui Klaus Iohannis sunt "foarte bune" în competiția din NATO. Analistul politic l-a numit pe actualul președinte un "un politician care face calcule" și "care nu se expune în mod inutil".
Cristian Pîrvulescu îl compară pe Klaus Iohannis cu un jucător de șah
Pîrvulescu a continuat. El spune că Iohannis trebuie comparat cu un jucător de şah, însă nu cu unul amator, ci cu "un mare maestru".
Potrivit analistului, mișcarea anunțată recent pare să indice că există deja o coaliţie suficientă pentru a-l susţine. Această coaliție ar fi formată din state din Europa Centrală şi de Est.
Cristian Pîrvulescu a susținut și că declarațiile unor lideri din Ţările Baltice sau din Polonia arată că "există şansa unei confruntări pe care nimeni nu şi-o doreşte între Est şi Vest".
"Această mişcare pe care o face astăzi, imediat după întâlnirea pe care a avut-o cu preşedintele Muntenegrului, pare să indice că există deja o coaliţie suficientă pentru a-l susţine, o coaliţie formată din state din Europa Centrală şi de Est. Nu uitaţi declaraţiile făcute de Ungaria, clar împotriva lui Mark Rutte, declaraţiile unor lideri din Ţările Baltice sau din Polonia, care susţin necesitatea unui leadership din Est la nivel european şi NATO. Toate astea arată că există şansa unei confruntări pe care nimeni nu şi-o doreşte între Est şi Vest, dar în momentul în care Estul prezintă o candidatură oficială puternică şi o candidatură a unui lider care este recunoscut la nivel european, cred că şansele preşedintelui Iohannis sunt foarte bune", susține Cristian Pîrvulescu.
România va beneficia de susţinerea ţărilor din Est în această competiţie
Analistul a spus și că România va beneficia de susţinerea ţărilor din Est în această competiţie.
"Cu siguranţă, ţările din Est sunt cele care susţin candidatura României. E vorba de Ţările Baltice, Polonia. Foarte probabil să o facă şi Ungaria. Aţi văzut? Preşedintele Iohannis are un stil, nu face declaraţii tranşante. El este foarte circumspect şi foarte diplomat, încercând să nu deranjeze anumite intenţii, anumite interese. Acesta este motivul pentru care sunt foarte convins că această candidatură va fi una care poate să fie susţinută inclusiv de parteneri din Vest.
Vă aduc aminte că, în urmă cu două săptămâni, preşedintele Iohannis s-a întâlnit cu Mark Rutte la informala organizată de preşedintele Macron la Paris. Avem o fotografie în care preşedintele Iohannis îi strânge mâna acestuia şi îl priveşte cu siguranţă. Deja, din acel moment, am avut convingerea că preşedintele Iohannis are o susţinere suficientă pentru a putea să îi contrapună lui Rutte şi are ca experienţă politică un alt rezultat decât cel pe care îl poate prezenta Mark Rutte. Nu putem să vorbim în cazul României despre o victorie a extremei drepte, aşa cum s-a întâmplat în Olanda", a explicat analistul politic.
Pîrvulescu a spus apoi că a existat o negociere, dar nu una finală.
"Încă din momentul în care au fost notificaţi reprezentanţii la NATO în legătură cu această candidatură au existat negocieri. Dar este în interesul Vestului şi al Organizaţiei Atlanticului de Nord să dovedească că sunt solidare. Deci vor trebui să depăşească rapid această situaţie, iar o candidatură din Est e foarte puternică, pentru că Estul este expus acum la atacurile Rusiei", a conchis Cristian Pîrvulescu.
Președintele a anunțat va intra în cursa pentru funcția de secretar general al NATO
Amintim că președintele Iohannis a spus că va intra în cursa pentru funcția de secretar general al Alianței Atlanticului de Nord (NATO). Anunțul a venit în ziua de marți, 12 martie.
Totodată, a susținut că își asumă candidatura în numele României cu toată responsabilitatea.
Acesta a mai precizat că a luat o astfel de decizie pe baza performanțelor țării și pe baza experienței acumulate în funcția de președinte.
Un alt element important care a determinat o asemenea decizie este și înțelegerea provocărilor cu care se confruntă NATO.
În acest context, președintele Klaus Iohannis a subliniat situația de la granița cu România.